Vitaly Zdorovetskiy

Vitaly Zdorovetskiy (s. 8. maaliskuuta 1992) on venäläissyntyinen Internet-julkisuuden henkilö, joka on tullut tunnetuksi VitalyzdTV-kanavalla YouTubessa julkaisemillaan pilailuvideoilla. Zdorovetskiy on myös Duudsonien hyvä ystävä.

Ura

Jalkapallon maailmanmestaruuskilpailut 2014 
Kesällä 2014 Zdorovetskiy juoksi kesken jalkapallon MM-kisojen loppuottelun Saksa–Argentiina kentälle paita ylös nostettuna. Hänen kroppaansa oli kirjoitettu sanat ”natural born prankster” (”synnynnäinen keppostelija”). Zdorovetskiy yritti kentällä ollessaan muun muassa suudella Saksan puolustajaa Benedikt Höwedesiä. Turvamiehet saivat taltutettua Zdorovetskiyn nopeasti ja vietyä hänet pois kentältä. Tempaus ei näkynyt televisiossa, koska kansainvälinen jalkapalloliitto FIFA oli kieltänyt sellaisten kuvaamisen.

Aiheesta muualla
 VitalyzdTv YouTubessa

Venäläiset henkilöt
Tubettajat
Vuonna 1992 syntyneet
Elävät henkilöt